Swanepoel sink Pumas-skip al skoppend | Maroela Media
Die Pumas se Pieter van Vuren se vir Marnus Schoeman die stryd aan. Foto: GB Jordaan.
Die Laevelders het gisteraand in die 68ste minuut op Ellispark nog met ses punte teen die Leeus voorgeloop, maar die Johannesburgers het uiteindelik dié vriendskaplike kragmeting met 32–28 gewen.
Daar was 'n paar redes vir die tuisspan se sukses; benewens deursettingsvermoë en durf, natuurlik.
Jannie du Plessis het, soos 'n dokter wat sy sout werd is, die Leeus se skrum kom stabiliseer nadat die Pumas se Morgan Naudé weer eens 'n barshou gespeel het.
Dan het Tiaan Swanepoel se skuif van heelagter na losskakel seepglad verloop en hy was in die kol met twee doel- en ses strafskoppe. Om 22 punte in só 'n wedstryd aan te teken was uiteindelik die verskil tussen die twee spanne.
Die Pumas het Eddie Fouché op losskakel terugverwelkom nadat hy verlede jaar ernstig teen die Stormers in die Unlocked-reeks beseer is, terwyl hul voorspelers uitstekende werk naby die Leeus se doellyn verrig het.
Maar oudergewoonte het hulle 'n oorwinning teen 'n groot unie weer deur hul vingers laat glip. Een van die dae gaan die Pumas egter begin om vir die volle 80 minute die septer te swaai en dán gaan die vonke in Suid-Afrikaanse rugby spat.
Leeus: Drieë: Morné van den Berg en MJ Pelser. Doelskoppe: Tiaan Swanepoel (2). Strafskoppe: Swanepoel (6).
Pumas: Drieë: Simon Westraadt, AJ Mgijima en AJ le Roux. Doelskoppe: Eddie Fouché en Ginter Smuts. Strafskoppe: Fouché (3).
2️⃣2️⃣ points from the boot of Tiaan Swanepoel secured the Lions victory over the New Nation Pumas in a wet Joburg
???? Match report here: https://t.co/8R0blSCIf1@LionsRugbyCo @StevalPumas pic.twitter.com/GwoYTNt5kD
— Springboks (@Springboks) February 26, 2021
Hopelik is Elton se dae nou verby
Goed gedoen Leeus. Maar uitstekend Cheethas. Lanklaas so lekker gelag. Rasool se "nuwe begin" op die nuwe veldjie toe so bietjie gesink. Skande maar so soet.
As die doel was om meer jonger spelers bloot te stel aan senior rugby kan 'n mens sê die Leeus se eksperiment was geslaag anders as die van die Bulle wat toe 44-14 deur die Pumas afgeslag is,toe hulle 'n onervare span gestuur het om met die Pumas kragte te meet. Nie die WP met al sy interne probleme of die Leeus het my oortuig dat hul beter in die Pro 16 reeks gaan vaar as wat hul in die werklike Superrugby gevaar het,As die Bulle met al hul aankope nie die mas gaan opkom in die kompetisie nie is… Lees meer »